Majlis Ahli Parlimen Barisan Nasional

Majlis Ahli Parlimen Barisan Nasional (; atau disingkatkan BNPC) merupakan sebuah kelab ahli Parlimen Malaysia yang terdiri daripada Ahli Parlimen parti Barisan Nasional yang bertanggungjawab menyokong dan memantau Kerajaan, dan membangunkan serta mengangkat dasar parti mereka dalam Parlimen.

Kelab Penyokong Kerajaan
BNPC pada mulanya dikenali sebagai Kelab Penyokong Kerajaan Barisan Nasional (, atau BNBBC). Ia merupakan sebuah kaukus ahli Dewan Rakyat dari parti pemerintah, Barisan Nasional yang tidak menggangotai jemaah menteri kabinet. Istilah "penyokong kerajaan" (Backbencher) berasal dari Parlimen British, yang menandakan seseorang ahli Parlimen dari parti pemerintah yang tidak menggangotai Kabinet, atau menjadi sebahagian daripada Pemerintah dengan memegang jawatan-jawatan lain seperti Setiausaha Parlimen atau pengerusi lembaga agensi-agensi kerajaan. 

Pada asalnya, BNBBC tidak menonjol dalam urusan Ahli Parlimen. Walau bagaimanapun, pada 2005, ia menarik perhatian apabila Pengerusinya, Shahrir Abdul Samad secara terbuka meminta Akta Perkhidmatan Parlimen diwujudkan semula supaya Parlimen dapat kebebasan dalam menjalankan urusannya sendiri. Ahli penyokong kerajaan menyokong Shahrir, namun tidak banyak didengar lebih lanjut selepas hal tersebut berlalu. 

Kemudian pada 2006, Shahrir meletak jawatan Pengerusi BNBBC selepas tidak menerima sokongan daripada penyokong kerajaan dalam undian menyokong satu usul yang dibawa oleh Ketua Pembangkang, Lim Kit Siang (DAP-Ipoh Timur)."Shahrir wants BN to shine" . (May 9, 2006). The Sun. Timbalan pengerusi, Raja Ahmad Zainuddin Raja Omar dipilih memangku jawatan Pengerusi.

Selepas Pilihan raya umum Malaysia 2008 berlangsung, Ahli Parlimen Bintulu, Tiong King Sing dari Parti Demokratik Progresif Sarawak dilantik menjadi Pengerusi, manakala Bung Moktar Radin, Ahli Parlimen Kinabatangan sebagai timbalan pengerusi.

Selepas Pilihan raya umum Malaysia 2013 berlangsung, Shahrir Abdul Samad, Ahli Parlimen Johor Bahru dilantik semula sebagai Pengerusi.

Kelab Penyokong Kerajaan BN digantikan dengan Majlis Ahli Parlimen BN selepas berlangsungnya pilihan raya umum Malaysia 2018 yang menyaksikan kekalahan BN mengekalkan pemerintahan. Barisan Nasional melantik Ismail Sabri Yaakob, Ahli Parlimen Bera sebagai Pengerusi merangkap Ketua Pembangkang di Parlimen.

Selepas BN menyertai semula kerajaan Persekutuan pada 2020, Mohd Najib Tun Razak, Ahli Parlimen Pekan pula dilantik mempengerusikan Majlis.

Senarai anggota semasa
Barisan Nasional mempunyai 43 anggota Parlimen dalam Dewan Rakyat. 21 orang daripadanya dilantik menggangotai Kabinet manakala 22 yang lain tidak dilantik.
 Negeri No.Kawasan persekutuanNamaPartiStatus   P001  Padang Besar  Zahidi Zainul Abidin  UMNOEksekutif P003  Arau  Dr. Shahidan Kassim  UMNOPenyokong   P007  Padang Terap  Mahdzir Khalid  UMNOPenyokong P016  Baling  Abdul Azeez Abdul Rahim  UMNOPenyokong   P026  Ketereh  Annuar Musa  UMNOEksekutif P029  Machang  Ahmad Jazlan Yaakub  UMNOPenyokong P032  Gua Musang  Tengku Razaleigh Hamzah  UMNOPenyokong   P033  Besut  Idris Jusoh  UMNOPenyokong   P041  Kepala Batas  Reezal Merican Naina Merican  UMNOEksekutif   P054  Gerik  Hasbullah Osman  UMNOMeninggal dunia P055  Lenggong  Shamsul Anuar Nasarah  UMNOEksekutif P061  Padang Rengas  Mohamed Nazri Abdul Aziz UMNOPenyokong P067  Kuala Kangsar  Mastura Mohd. Yazid  UMNOEksekutif P069  Parit  Mohd. Nizar Zakaria  UMNOPenyokong P072  Tapah  Saravanan Murugan MICEksekutif P073  Pasir Salak  Tajuddin Abdul Rahman  UMNOPenyokong P075  Bagan Datuk  Dr. Ahmad Zahid Hamidi  UMNOPenyokong   P078  Cameron Highlands  Ramli Mohd Nor  UMNOPenyokong P079  Lipis  Abdul Rahman Mohamad  UMNOEksekutif P081  Jerantut  Ahmad Nazlan Idris  UMNOPenyokong P084  Paya Besar  Mohd. Shahar Abdullah  UMNOEksekutif P085  Pekan  Mohd. Najib Abdul Razak  UMNOPenyokong P086  Maran  Ismail Abdul Muttalib UMNOEksekutif P087  Kuala Krau  Ismail Mohamed Said  UMNOEksekutif P090  Bera  Ismail Sabri Yaakob  UMNOEksekutif P091  Rompin  Hasan Arifin  UMNOPenyokong   P095  Tanjong Karang  Noh Omar  UMNOPenyokong   P125  Putrajaya  Tengku Adnan Tengku Mansor  UMNOPenyokong   P126  Jelebu  Jalaluddin Alias  UMNOPenyokong P127  Jempol  Mohd. Salim Shariff  UMNOPenyokong P131  Rembau  Khairy Jamaluddin Abu Bakar  UMNOEksekutif   P139  Jasin  Ahmad Hamzah  UMNOEksekutif   P147  Parit Sulong  Noraini Ahmad  UMNOEksekutif P148  Ayer Hitam  Wee Ka Siong  MCAEksekutif P153  Sembrong  Hishammuddin Hussein  UMNOEksekutif P155  Tenggara  Adham Baba  UMNOEksekutif P156  Kota Tinggi  Halimah Mohd. Sadique  UMNOEksekutif P157  Pengerang  Azalina Othman Said  UMNOParlimen P164  Pontian  Ahmad Maslan  UMNOPenyokongP165Tanjung PiaiWee Jeck SengMCAEksekutif   P176  Kimanis  Mohamad Alamin  UMNOPenyokongP182  Pensiangan  Arthur Joseph Kurup  PBRSEksekutifP187  Kinabatangan  Bung Moktar Radin  UMNOPenyokong

 Pengerusi 
PengerusiParlimenTimbalanParlimenTahunShahrir Abdul SamadJohor BahruRaja Ahmad Zainuddin Raja Omar Larut2004-2006Raja Ahmad Zainuddin Raja Omar Larut2006-2008Tiong King SingBintuluBung Moktar RadinKinabatangan2008-2013Shahrir Abdul SamadJohor BahruBung Moktar RadinKinabatangan2013-2018Ismail Sabri YaakobBera2018-2020Mohd Najib Tun Abdul RazakPekan2020-kini

 Kontroversi 

Lawatan sambil belajar ke Taiwan
Pada September 2008, BNBBC telah menganjurkan lawatan mengejut ke Taipei, Taiwan. Lawatan pada bulan puasa itu diadakan dengan tujuan meningkatkan pengetahuan berkaitan teknologi pertanian di Taiwan. Seramai 49 orang ahli parlimen telah menyertai lawatan ini. Ini termasuklah 10 dari Sabah, 12 dari Sarawak dan selebihnya dari Semenanjung Malaysia. Lawatan mereka selama lapan hari ke Taiwan tersebut, telah dipersoalkan, kerana mereka akan berada di sana sehingga 16 September - tarikh yang didakwa Penasihat PKR, Anwar Ibrahim akan menyaksikan ahli-ahli Parlimen BN melompat menyertai Pakatan Rakyat.

Lihat juga
 Kabinet Bayangan Malaysia

Rujukan dan nota

Pautan luar
 Portal Majlis Ahli Parlimen Barisan Nasional

Kategori:Barisan Nasional
Kategori:Parlimen Malaysia
Kategori:Pembangkang Malaysia